CELEX: 62019TN0257
Language: fi
Date: 2019-04-15 00:00:00
Title: asia T-257/19: Kanne 15.4.2019 — Al Zoubi v. neuvosto

15.7.2019   
            
            
               FI
            
            
               Euroopan unionin virallinen lehti
            
            
               C 238/19
            
         
      Kanne 15.4.2019 — Al Zoubi v. neuvosto
      (asia T-257/19)
      (2019/C 238/24)
      Oikeudenkäyntikieli: englanti
      
         Asianosaiset
      
      
         Kantaja: Khaldoun Al Zoubi (Damaskos, Syyria) (edustaja: asianajaja L. Cloquet)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 21.1.2019 annetun neuvoston täytäntöönpanopäätöksen (YUTP) 2019/87 (1) kantajaa koskevilta osiltaan;
               
            
                  —
               
               
                  kumoamaan 21.1.2019 annetun neuvoston täytäntöönpanopäätöksen (YUTP) 2019/85 (2) kantajaa koskevilta osiltaan ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste, jonka mukaan neuvosto arvioi tosiseikkoja ilmeisen virheellisesti katsoessaan, että kantaja tukee Syyrian järjestelmää ja hyötyy siitä, sillä tällainen toteamus on täysin perusteeton.
               
            
                  2)
               
               
                  Toinen kanneperuste, jonka mukaan suhteellisuusperiaatetta loukattiin ja riidanalaisilla toimilla toteutetuilla toimenpiteillä on sellaisia vaikutuksia, joiden vuoksi niitä on pidettävä suhteellisuusperiaatteen vastaisina. Kantajalle määrätyillä seuraamuksilla on vaikutuksia, jotka ovat tuhoisia ja suhteettomia verrattuina niihin tarkoituksiin, joita riidanalaisilla toimilla voidaan katsoa toteutettavan.
               
            
                  3)
               
               
                  Kolmas kanneperuste, jonka mukaan omistusoikeutta ja oikeutta työhön loukattiin suhteettomasti, koska riidanalaiset toimet estävät kantajaa nauttimasta rauhassa omaisuudestaan ja taloudellisesta vapaudestaan, ja näin rikotaan Euroopan ihmisoikeussopimuksen ensimmäistä lisäpöytäkirjaa.
               
            
                  4)
               
               
                  Neljäs kanneperuste, joka perustuu harkintavallan väärinkäyttöön. Riidanalaisten toimien toteuttamisen tarkoituksena oli muiden kuin siinä mainittujen tavoitteiden saavuttaminen, eli sen kohteena oli kantaja itse järjestelmän sijasta, syistä, joita kantaja ei tiedä, joten niissä käytettiin väärin harkintavaltaa.
               
            
                  5)
               
               
                  Viides kanneperuste, jonka mukaan SEUT 296 artiklan 2 kohdassa määrättyä perusteluvelvollisuutta ei noudatettu. Riidanalaiset toimet oli todellisuudessa perusteltu pelkästään muodollisesti, eikä vastaaja luultavasti ollut miettinyt niitä läpi.
               
            
                  6)
               
               
                  Kuudes kanneperuste, jonka mukaan puolustautumisoikeuksia ja oikeutta oikeudenmukaiseen oikeudenkäyntiin oli loukattu. Kantajaa ei ennen rajoittavien toimenpiteiden määräämistä ollut kuultu ollenkaan, ja tämän vuoksi hän ei ollut voinut asianmukaisesti käyttää Euroopan ihmisoikeussopimuksen 6 artiklan 3 kohdassa ja Euroopan perusoikeuskirjan 48 artiklan 2 kohdassa taattuja puolustautumisoikeuksiaan, oikeus oikeudenmukaiseen oikeudenkäyntiin mukaan luettuna.
               
            
         (1)  Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 21.1.2019 annettu neuvoston täytäntöönpanopäätös (YUTP) 2019/87 (EUVL 2019, L 18I, s. 13).
      
         (2)  Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 21.1.2019 annettu neuvoston täytäntöönpanopäätös (YUTP) 2019/85 (EUVL 2019, L 18I, s. 4).